Elsa Lanchester

**Elsa Lanchester** (* 28. Oktober 1902 in London; † 26. Dezember 1986 in Woodland Hills, Kalifornien; egentlich *Elisabeth Sullivan*) weer en engelsch, af 1950 US-amerikaansch Schauspelerin.

## Biografie
### Kindheit
Elsa Lanchester wurr in London as Dochter vun twee bekannt Sozialisten, *James Sullivan* un Edith *Lanchester* boren. Mit elf Johr besöch se de Danzschool *Bellevue School* vun Isadora Duncan in Paris, later henn denn en Danzschool in Chelsea. Dor arbeited se af 1918 ok as Danzlehrerin. 1920 hett Lanchester en Theater för Kinner in Soho grünnd un harr hör eerste Uptree in en Music Hall. 

Hör eerst Filmrull weer in de Amateurfilm mit de Titel *The Scarlet Woman* in dat Johr 1924. To disse Tiet hett se ok en Theater-Nachtclub in London apen makt.

In dat Johr 1927 hett se Charles Laughton kennenlehrt, mit de se tosommen bit Enn’ vun de 20er- Johren an’d Theater arbeidt hett. 1929 hebbt se heiradt un sünd verheiraadt bleben bit Laughtons Dood 1962. Mögelkerwies hett disse Ehe aber ok blots up’d Papeer stahn, wiels Laughton homosexuell wesen sallt hemm’.

### Schauspeelloopbahn
In dat Johr 1931 is Elsa Lanchester in en New Yorker Theater uptreden, en Verdrag mit dat Filmstudio MGM folg 1932. Hör eerste groode Filmrull kreeg se 1933, as se neben Charles Laughton as Heinrich VIII. De Rull der Anna von Kleve in Alexander Kordas Tragikummedie *[[The Private Life of Henry VIII|Das Privatleben Heinrichs VIII.]]* speel. Wiel de Johren 1933 un 1934 hett Lanchester denn weer in London Theater speelt.

Bekannt wuu Elsa Lanchester dör hör Uptree in James Whale sien Film *[[The Bride of Frankenstein|Frankensteins Braut]]*. Lanchester speel de Mary Shelley in de Inleeden vun de Film un de Bruut vun dat Monster un nich – so as man nah de Filmtitel annemmen kunn – de Bruut vun Dr. Frankenstein. Ofschoonst Lanchester blots ruchweg teihn Minüten lang as de to dat Leven upwaakt Frau to seen is, wurr de Figur so prominent, dat se in een Reeg mit de Wulfsminschen, Dracula un Frankensteins Monster sülvst nömmt wurr.

Dornah keemen noch mehr Filmrullen an de Siet vun Laughton. 1939 is se udersom nah de USA ümtagen un wurr 1950 inbörgert. Af de 40er- Johren is se faken in Cabarets un Revuen uptreden un weer nich mehr so faken in Films to seen, hett aber mit völ bekannt Speelbaas tosommenarbeidt. 1949 speel se neven Loretta Young un Celeste Holm in en Nebenrull Henry Kosters *[[Come to the Stable|...und der Himmel lacht dazu]]*. Für de Rull as *Amelia Potts* kreeg Lanchester en Johr later hör eerst Oscar-Nomineeren as best Nevendorstellerin. Acht Johr later hörr de 1,64 m groode Schauspelerin to dat Ensemble vun Billy Wilder sien Gerichtsthriller *[[Witness for the Prosecution (1957)|Zeugin der Anklage]]*. För hörr Rull as strenge Krankensüster *Miss Plimsoll* kreeg se 1958 de Golden Globe as best Nebendorstellerin, aber nich denn ok noch de Oscar. De kreeg de Japanerin Miyoshi Umeki för hör Uptreden in *[[Sayonara]]*.

Teihn Johr lang, tüschen 1951 un 1961 tour Elsa Lanchester mit hör sülvst entwickelt Programm *Elsa Lanchester - Herself* dör de USA. In de 60er Johren weer se todem in mehreren Walt-Disney-Filmen – dorünner *[[Mary Poppins (Film)|Mary Poppins]]* (1964) – to seen un is neven hör Filmarbeit ok in Feernsehregen as *The Man from U.N.C.L.E* un *Night Gallery* uptreden.

Elsa Lanchesters Autobiografie keem 1983 ünner de Titel *Elsa Lanchester Herself* rut.

## Filmografie (Utwahl)

## Autobiografie
* *Elsa Lanchester. Herself*. St. Martin's Press, New York 1983, ISBN 0-312-24377-4

## Weblenken
*